text: La secretària d'Estat d'Afers Socials i Ocupació, Ester Fenoll, la presidenta d'Autea, Inés Martí, i la Cap de Salut Mental del SAAS, Gemma Garcia-Parés, amb el cartell de la 2a jornada Autea sobre trastorns de l'espectre autista. / T. N. (ANA)
  Andorra la VellaDesprés de l'èxit de la primera jornada, l'Associació d'Afectats d'Autisme d'Andorra (AUTEA) vol tornar a posar sobre la taula els problemes als quals s'enfronten les persones amb trastorn de l'espectre autista (TEA). Així, el pròxim 21 de febrer a l'Art Hotel celebrarà la segona edició de la jornada, aquest cop centrada en l'adolescència. "Creiem que és interessant crear aquests espais de compartir, de debatre, sobretot pels professionals del país, que coneguin de la mà de reconeguts professionals les darreres tendències i estudis en aquestes branques", ha explicat la presidenta d'Autea, Inés Martí.